Xavi sõnas, et Barcelonal on puudu küpsusest (1)
#000000
FC Barcelona peatreener Xavi Hernandez tunnistas, et meeskonnal napib küpsust ega välistanud uute mängijate toomist talvises üleminekuaknas.
#000001
Katalaanid kohtuvad täna õhtul Meistrite liiga viimases alagrupimängus Tšehhi tiimi Viktoria Plzeniga. Kohtumisest suurt midagi aga ei olene, sest mõlemad on minetanud edasipääsuvõimaluse ega ohusta tabelis ka teineteist (Barcelonal on 4 punkti, Plzenil aga 0). Hispaania meeskonna lootsi Xavi arvates ei vedanud neil peale loosi ka vigastuste ja kohtunike otsustega.
#000002
"Meil puudub küpsus. Selle aasta Meistrite liiga grupp on olnud tugevaim, mis meile viimastel aastatel sattunud on. Samuti on jagunud omajagu vigastusi. Need ei ole vabandused, kuid see kõik on probleeme valmistanud. Eelmise hooajaga võrreldes oleme edukam meeskond ja jätnud Euroopas parema kuvandi. Kuid siiski ei ole seatud eesmärgid täitunud. Meil oli võimalus, kuid see on nüüd mööda läinud. On üksikasju nagu kohtunike otsused ja ebasoodsad olukorrad, kuid tuleb siiski olla enesekriitiline," sõnas 42-aastane Xavi enne mängu Plzeniga reporteritele.
#000003
Ta jätkas: "Meil on jäänud kolm mängu ja siis poolteist kuud üleminekute planeerimiseks. Istume presidendi ja spordijuhtkonnaga maha ning vaatame, mida saame allkirjastada. Me ei välista midagi."
#000004
Saraselt eelmisele Meistrite liiga hooajale ootab Barcelonat ka sellel aastal peale alagrupimänge Euroopa liiga. Hispaania kõrgliigas on meeskonnal enne Kataris algavat MM-finaalturniiri ees veel kaks kohtumist Almeria ja Osasunaga vastavalt kodus ning võõrsil.
#000005
MM2018 parimad palad - uuesti!
#000007